b'\n_START_ARTICLE_\nErwin Panofsky\n_START_PARAGRAPH_\nErwin Panofsky (s. 30. maaliskuuta 1892 - k. 14. maaliskuuta 1968) oli saksalainen taidehistorioitsija, joka muutti Yhdysvaltoihin toisen maailmansodan alla. Panofsky on tunnettu erityisesti ikonografisen tutkimuksen kehitt\xc3\xa4misest\xc3\xa4. Monia h\xc3\xa4nen teoksiaan on yh\xc3\xa4 saatavissa uusintapainoksina, kuten kirjoja Studies in Iconology\xc2\xa0: Humanist Themes in the Art of the Renaissance (1939, 1972), sek\xc3\xa4 The Life and Art of Albrecht D\xc3\xbcrer (1943). H\xc3\xa4n kuuluu nykytaiteen historian perustajahahmoihin. _NEWLINE_Panofsky tuli aluksi Yhdysvaltoihin vuonna 1931 opettamaan New Yorkin yliopistossa. Natsien noustua valtaan Saksassa h\xc3\xa4n j\xc3\xa4i pysyv\xc3\xa4sti Yhdysvaltoihin. Panofsky tuli tunnetuksia erityisesti symboleja ja ikonografiaa koskevista tutkimuksista._NEWLINE_Panofskyn yst\xc3\xa4v\xc3\xa4piiriin kuuluivat niin Wolfgang Pauli kuin Albert Einsteinkin.'